Mest allt var svo híft með krana varðskipsins upp á bryggju . Þyrla Landhelgisgæslunnar hélt klukkan 14:00 í sitt fjórða flug á Vestfirði eftir að snjóflóðin féllu fyrr í vikunni . Verkefni bíða þyrlunnar á Flateyri og Ísafirði meðal annars stendur til að flytja mannskap og búnað milli Ísafjarðar og Flateyrar . Með í för eru einnig formenn stjórnarflokkanna sem ætla að kynna sér aðstæður auk forsvarsmanna helstu viðbragðsaðila . Áhöfnin á varðskipinu Þór var kölluð út á miðnætti vegna þriggja snjóflóða sem féllu á Flateyri og í Súgandafirði . Í síðustu viku ákvað Landhelgisgæslan að sigla skipinu vestur á firði vegna slæmrar veðurspár svo hægt væri að hafa skipið til taks ef á þyrfti að halda . Áhöfn þyrlu Landhelgisgæslunnar var á þriðja tímanum í dag kölluð út í sjúkraflug vestur á Flateyri og Ísafjörð . Allt að þrír verða sóttir til Flateyrar og komið undir læknishendur á Ísafirði en vegna ófærðar síðustu daga hafa þeir ekki komist frá bænum . Veðurspár gera ráð fyrir að á morgun og miðvikudag verði mjög djúp lægð skammt undan Austurlandi og getur lágur loftþrýstingur hennar mögulega haft talsverð áhrif á sjávarstöðu . Þrátt fyrir að stærsti straumur hafi verið í gær er enn stórstreymt og hvetur Landhelgisgæslan því til að fylgst verði með sjávarstöðu á flóði næstu daga . Skipstjóri frystitogara sem staddur var 40 sjómílur austur af Norðfjarðarhorni hafði samband við stjórnstöð Landhelgisgæslunnar og óskaði eftir aðstoð vegna slasaðs skipverja um borð . Eftir samráð við þyrlulækni var ákveðið að kalla út áhöfnina á TF-EIR til að sækja manninn . Landhelgisgæslan hlaut í dag jafnlaunavottun frá vottunarstofunni Vottun hf . Georg Kristinn Lárusson , forstjóri , og Svanhildur Sverrisdóttir , mannauðsstjóri , veittu í dag viðtöku skírteini þessu til staðfestingar ásamt Ólöfu Birnu Ólafsdóttur , gæðastjóra . Davíð Lúðvíksson , úttektarmaður , afhenti skírteinið fyrir hönd Vottunar hf . Jafnlaunavottunin tók gildi í desember . Landhelgisgæslan vekur athygli á hárri sjávarstöðu um og eftir helgi en stórstreymt er á sunnudaginn . Um helgina er einnig gert ráð fyrir umhleypingasömu veðri með fremur lágum loftþrýstingi og því má gera ráð fyrir hærri sjávarstöðu en flóðspár gefa til kynna . Flutningaskipið Francesca sem slitnaði frá bryggju í Hafnarfirði á sjötta tímanum var dregið aftur að bryggjunni á níunda tímanum í morgun . Skipið er 4000 tonn og um borð var ellefu manna áhöfn . Varðskipið Týr , séraðgerðadeild Landhelgisgæslunnar , lögregla björgunarsveitir og dráttarbátar voru kallaðir út . Vaktskýli Landhelgisgæslunnar var flutt frá Faxagarði í Reykjavík til Helguvíkur með varðskipinu Þór síðdegis í gær . Þar með lauk 60 ára sögu vaktskýlis Landhelgisgæslunnar sem hefur hýst vaktmenn á höfninni , fyrst við Ingólfsgarð og síðan við Faxagarð .